Mense het die reg om "vergeet" te word | Maroela Media
Mense het die reg om "vergeet" te word
Die Europese hof het die websoekdiens, Google, gelas om sekere inligting van sy databasis te verwyder, indien iemand daarom sou vra.
Die hof het egter bevind dat die aansoeke aan sekere vereistes moet voldoen. Dit hou veral verband met skakels na inligting wat verouderd en irrelevant is. Die hof bind Google net in Europa, selfs vir data wat in die VSA verwerk is.
Die saak spruit uit 'n klag van 'n Spanjaard oor 'n berig wat steeds, na 15 jaar, deur Google nagespeur kan word oor die opveil van sy huis na daarop beslag gelê is. Die man het gesê die berig skend sy reg op privaatheid, en die regter het hom gelyk gegee, al het Google hom verweer deur te sê Google bied slegs skakels na inligting wat reeds op die internet beskikbaar is.
Die Spanjaard het sy klag aanvanklik by sy land se Buro vir die Beskerming van Persoonlike Gegewens ingedien.